Document ID: 32009R0031

РЕГЛАМЕНТ (ЕО) № 31/2009 НА КОМИСИЯТА
от 16 януари 2009 година
за издаване на лицензии за внос на ориз в рамките на тарифните квоти, открити за подпериода на месец януари 2009 г. с Регламент (ЕО) № 1529/2007
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
като взе предвид Регламент (ЕО) № 1529/2007 на Комисията от 21 декември 2007 г. относно откриването и управлението на тарифните квоти за ориз с произход от държавите от Африка, Карибския и Тихоокеанския басейн, които са част от държавите от региона на CARIFORUM, и отвъдморските страни и територии (ОСТ) (2), и по-специално член 4, параграф 1 от него,
като има предвид, че:
(1)
За 2009 г. с Регламент (ЕО) № 1529/2007 бяха открити годишна тарифна квота за внос на 250 000 тона ориз в еквивалент на олющен ориз от държавите от региона на CARIFORUM (пореден номер 09.4220), тарифна квота за внос на 25 000 тона ориз в еквивалент на олющен ориз с произход от Нидерландските Антили и Аруба (пореден номер 09.4189) и тарифна квота за внос на 10 000 тона ориз в еквивалент на олющен ориз с произход от най-слабо развитите отвъдморски страни и територии (пореден номер 09.4190) и бяха определени правилата за управлението им.
(2)
Подпериодът на месец януари е първият подпериод за тези квоти, предвидени в член 1, параграфи 1 и 2 от Регламент (ЕО) № 1529/2007.
(3)
От информацията, предоставена в съответствие с член 6, буква а) от Регламент (ЕО) № 1529/2007 следва, че за квотите с поредни номера 09.4220, 09.4189 и 09.4190 подадените през първите седем дни на месец януари 2009 г. заявления съгласно член 2, параграф 1 на посочения регламент са за количество в еквивалент на олющен ориз, по-малко от наличното количество.
(4)
За квотите с поредни номера 09.4220, 09.4189 и 09.4190 следва също да се определят общите налични количества за следващия подпериод в съответствие с член 4, параграф 1 от Регламент (ЕО) № 1529/2007,
ПРИЕ НАСТОЯЩИЯ РЕГЛАМЕНТ:
Член 1
Общите налични количества в рамките на квотите с поредни номера 09.4220, 09.4189 и 09.4190, определени в Регламент (ЕО) № 1529/2007, за следващия подпериод са посочени в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 януари 2009 година.

Labels: 3
17